NEUVOSTON PÄÄTÖS,

tehty 19 päivänä toukokuuta 1981,

yhteistyötä öljyn ja muiden vahingollisten aineiden aiheuttaman Välimeren pilaantumisen torjumiseksi hätätilanteessa koskevan pöytäkirjan tekemisestä (81/420/ETY)

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen ja erityisesti sen 235 artiklan,

ottaa huomioon komission ehdotuksen,

ottaa huomioon edustajakokouksen lausunnon(1),

sekä katsoo, että

Eurooppa-neuvosto katsoi 7 ja 8 päivänä huhtikuuta 1978 Kööpenhaminassa pitämässään kokouksessa, että erityisesti öljyn aiheuttaman merten pilaantumisen estämisen ja torjumisen olisi oltava yksi yhteisön toiminnan merkittävistä tavoitteista, ja on komission ehdotuksesta kehottanut neuvostoa ja jäsenvaltioita toteuttamaan viipymättä yhteisössä aiheelliset toimenpiteet ja vahvistamaan toimivaltaisissa kansainvälisissä toimielimissä yhteisen kannan, joka koskee erityisesti tutkimuksia ja tehokkaiden toimenpiteiden toteuttamista pilaantumisen torjumiseksi,

Euroopan yhteisöjen ympäristönsuojelua koskevissa toimintaohjelmissa(2) korostetaan merien pilaantumisen yleisen torjunnan merkitystä yhteisölle, määrätään muun muassa yhteisön toimista kuljetuksista ja merenkulusta aiheutuvan pilaantumisen torjumiseksi ja täsmennetään, että merivesien suojelu elintärkeän ekologisen tasapainon säilymisen varmistamiseksi on ensisijainen tavoite,

Välimeren suojelemiseksi pilaantumista vastaan 16 päivänä helmikuuta 1976 tehdyssä Barcelonan yleissopimuksessa määrätään erityisesti aiheellisten toimenpiteiden toteuttamisesta yhteistyön varmistamiseksi öljyn ja muiden vahingollisten aineiden aiheuttaman Välimeren pilaantumisen torjumiseksi hätätilanteessa,

Barcelonan yleissopimuksen 24 artiklassa määrätään, että tämä yleissopimus sekä siihen liittyvät pöytäkirjat ovat avoinna allekirjoittamista varten Euroopan talousyhteisölle ja että viimeksi mainittu on jo tehnyt aluksista ja ilma-aluksista tapahtuvan jätteen mereen laskemisen aiheuttaman Välimeren pilaantumisen ehkäisemistä koskevan yleissopimuksen ja pöytäkirjan,

yhteistyötä öljyn ja muiden vahingollisten aineiden aiheuttaman Välimeren saastumisen torjumiseksi hätätilanteessa koskevassa pöytäkirjassa määrätään osapuolten välisestä yhteistyöstä hätäsuunnitelmien laadinnassa, öljyn aiheuttaman merien pilaantumisen torjuntakeinojen täytäntöönpanon edistämisessä, uusien pilaantumisen ehkäisemis- ja torjuntakeinojen ja -menetelmien kehittämistä koskevien tietojen välityksessä sekä niihin liittyvien tutkimusohjelmien kehittämisessä,

yhteisön liittyminen pöytäkirjaan Barcelonan yleissopimuksen 26 artiklan mukaisesti vaikuttaa tarpeelliselta ympäristönsuojelua ja elämänlaatua koskevan yhteisön tavoitteen saavuttamiseksi yhteismarkkinoiden toiminnassa, eikä perustamissopimuksessa ole määräyksiä tähän tarvittavista valtuuksista,

yhteisön on tarpeen liittyä mainittuun pöytäkirjaan voidakseen osallistua tietojenvaihtoon ja yhteisiin tutkimuksiin ja saavuttaakseen siten edellä tarkoitetun tavoitteen jäsenvaltioi- den ohella, sanotun kuitenkaan rajoittamatta näiden tähänastista osuutta Barcelonan yleissopimuksessa; tämä ei kuitenkaan rajoita yhteisön tulevia toimia, ja

mainitussa pöytäkirjassa määrätään tietojenvaihdosta, yhteisistä tutkimuksista ja merellä toteutettavista yhteistyötoimista, jotka luonteensa puolesta eivät muodosta yhteisiä sääntöjä, joihin jäsenvaltioiden mahdollisesti tällä alalla tekemät sopimukset voisivat vaikuttaa,

ON PÄÄTTÄNYT SEURAAVAA:

1 artikla

Hyväksytään Euroopan talousyhteisön puolesta pöytäkirja yhteistyöstä öljyn ja muiden vahingollisten aineiden aiheuttaman Välimeren pilaantumisen torjumiseksi hätätilanteessa.

Pöytäkirjan teksti on tämän päätöksen liitteenä.

2 artikla

Neuvoston puheenjohtaja tallettaa Barcelonan yleissopimuksen 26 artiklassa määrätyn liittymiskirjan.

Tehty Brysselissä 19 päivänä toukokuuta 1981.

Neuvoston puolesta

Puheenjohtaja

D. F. van der MEI

(1) EYVL N:o C 28, 9.2.1981, s. 55

(2) EYVL N:o C 112, 20.12.1973, s. 1 ja N:o C 139, 13.6.1977, s. 1